यूक्रेन
युक्रेन चाहे यूक्रेन (अंगरेजी: Ukraine) पूरबी यूरोप क एगो देस हवे जेकर राजधानी आ सभसे बड़ शहर कीव (Kyiv) हवे। यूक्रेन रूस के बाद, रकबा के हिसाब से यूरोप के सभसे बड़हन देस हवे आ रूस के साथे पूरबी आ उत्तर-पूरबी सीमा सझिया करे ला। रूस के अलावा एकर सीमा उत्तर में बेलारूस; पच्छिम में पोलैंड, स्लोवाकिया आ हंगरी; दक्खिन में रोमानिया आ मोल्डोवा के साथे बने ले; एकरे अलावा ई अजोव सागर आ काला सागर के समुंद्र तट वाला देस भी हवे। एकर कुल रकबा 603,628 किमी2 (6.497397717018×1012 वर्ग फु),[नोट 1] बाटे आ कुल आबादी 41.3 मिलियन,[नोट 2] बा जेकरा चलते ई यूरोप के आठवाँ सभसे बेसी आबादी वाला देस हवे।
युक्रेन के इलाका प्राचीन काल से आबाद रहल हवे आ 32,000 ईसा पूर्ब में इहाँ मनुष्य के आबादी होखे के परमान मिले लें। यूरोपियन मध्य जुग में ई पूरबी स्लाविक संस्कृति के मुख्य केंद्र रहल आ कीवन रुस राज्य यूक्रेनी पहिचान के आधार बनल। एकरे बाद 13वीं आवत-आवत ई इलाका कई राजनीतिक हिस्सन में बँटा गइल आ मंगोलियाई हमला में तितर-बितर भइल। एकर एकता खतम भ गइल आ कई ताकत सभ द्वारा शासन कइल गइल। 17वीं-18वीं सदी में कोस्सक हेतमानात के उठान भइल बाकी आगे जा के ई इलाका पोलैंड आ रूस साम्राज्य के बीचा में बँटा गइल। रूस के क्रांति के बाद इहाँ राष्ट्रवादी माहौल बनल आ आंदोलन शुरू भइल, युक्रेनियन पीपल्स रिपब्लिक के घोषणा 23 जून 1917 के भइल। दुसरे बिस्व जुद्ध के बाद, पच्छिमी यूक्रेन के बिलय यूक्रेनियन सोवियत सोशलिस्ट रिपब्लिक में हो गइल आ पूरा देस सोवियत यूनियन के हिस्सा बन गइल। यूक्रेन के 1991 में आजादी मिलल जब सोवियत संघ के बिघटन भइल।
आजादी के बाद युक्रेन अपना के न्यूट्रल राज्य घोषित कइलस; कुछ मात्रा में रूस आ सीआइएस देसन के साथे सेना के संबंध बनवलस आ 1994 में नाटो के पार्टनर बनल।
साल 2013 में राष्ट्रपति विक्टर यानुकोविच ई फैसला लिहलें कि यूक्रेन-यूरोपियन यूनियन एसोसिएशन समझौता सस्पेंड कइल जाय आ रूस के साथे नज्दीके के आर्थिक संबंध बनावल जाय। एकरे बाद धरना-प्रदर्शन के लमहर लहर चलल आ यानुकोविच के सरकार गिरा के नया सरकार बनावल गइल। इहे घटना सभ मार्च 2014 में रूस द्वारा क्रीमिया के अधिग्रहण आ अप्रैल 2014 में डॉनबास के लड़ाई के पृष्ठभूमि बनलें। 1 जनवरी 2016 के यूक्रेन यूरोपियन यूनियन के साथे डीप एंड कंप्रेहेंसिव फ्री ट्रेड एरिया के हिस्सा बने खातिर आवेदन कइलस।
यूक्रेन एगो कम बिकसित देस हवे आ मानव बिकास सूचकांक के हिसाब से 74वाँ रैंक पर आवे ला। ई यूरोप से सभसे गरीब देस हवे जहाँ हाई लेवल के गरीबी आ भ्रष्टाचार बाटे। हालाँकि, अपना उपजाऊ खेत सभ के चलते ई अनाज के बड़हन निर्यातक देस हवे। यूक्रेन के लगे यूरोप के तिसरी सभसे बड़हन सेना भी बा रूस आ फ्रांस के बाद। यूक्रेन एगो यूनिटरी रिपब्लिक हवे जहाँ सेमी-प्रेसिडेंशियल सिस्टम बाटे आ पावर के अलगाव बिधायिका, कार्यपालिका आ न्यायपालिका के बीचा में बा।
यूक्रेन यूनाइटेड नेशंस, दि काउंसिल ऑफ़ यूरोप, ओएससीई, गुआम ऑर्गेनाइजेशन आ लुब्लिन ट्रैंगल के सदस्य हवे आ सीआईएस के संस्थापक सदस्य राज्य में से एक हवे भले ई कबो एकर सदस्य ना बन पावल।
नोटसंपादन
संदर्भसंपादन
- ↑ "ЧиceлbHicTb HaceлeHHя (зa oцiHkoю) Ha 1 лиcToпaдa 2017 poky Ta cepeдHя чиceлbHicTb y ciчHi-жoBTHi 2017 poky". www.ukrstat.gov.ua. पहुँचतिथी 2018-01-09.
- ↑ 2.0 2.1 2.2 2.3 "Ukraine", The World Bank, 2018, पहुँचतिथी 12 अगस्त 2018 download: CSV XML EXCEL
- ↑ "GINI index (World Bank estimate) | Data". data.worldbank.org (English में). पहुँचतिथी 2018-01-08.
- ↑ "Human Development Report 2018 – "Human Development for Everyone"" (PDF). मानव बिकास रपट, यूएनडीपी. पप. 198–201. पहुँचतिथी 8 जनवरी 2018.
- ↑ PiшeHHя Paди: ykpaïHa 30 жoBTHя пepeйдe Ha зиMoBий чac [Rada Decision: Ukraine will change to winter time on 30 October] (Ukrainian में). korrespondent.net. 18 October 2011. पहुँचतिथी 31 अक्टूबर 2011.
- ↑ About introduction of changes and additions to the Constitution of Ukrainian SSR (Пpo BHeceHHя зMiH i дoпoBHeHb дo KoHcTиTyцiï (OcHoBHoro ЗakoHy) ykpaïHcbkoï PCP). Verkhovna Rada.
kas_Deva bho_Deva bho_Deva bho_Deva bho_Deva bho_Deva bho_Deva hne_Deva hne_Deva ukr_Cyrl eng_Latn eng_Latn eng_Latn eng_Latn eng_Latn